b'\n_START_ARTICLE_\nArmy of the United States\n_START_PARAGRAPH_\nArmy of the United States (kratica AUS) je uradni naziv za naborni\xc5\xa1ko sestavo Kopensko vojsko ZDA, ki je lahko ustanovljena na ukaz Kongresa ZDA v primeru, ko ZDA vstopijo v ve\xc4\x8dji oboro\xc5\xbeeni konflikt. Do sedaj je bila AUS aktivirana v treh vojnah: drugi svetovni, korejski in vietnamski vojni._NEWLINE_AUS velja za neposredno naslednico Nacionalne vojske, ki je bila ustanovljena za potrebe prve svetovne vojne in bila dokon\xc4\x8dno razpu\xc5\xa1\xc4\x8dena leta 1920.\n_START_SECTION_\nDruga svetovna vojna\n_START_PARAGRAPH_\nAUS je bila prvi\xc4\x8d ustanovljena februarja 1941, ko se je ZDA \xc5\xbee pripravljala na (morebiten) vstop v drugo svetovno vojno. Velika raz\xc5\xa1iritev AUS pa je bila uvedena \xc5\xa1ele po japonskem napadu na Pearl Harbor decembra 1941._NEWLINE_Prvi \xc4\x8dastniki AUS so bili \xc4\x8dastniki iz Regularne vojske (Regular Army). Izoblikovala se je praksa, da so \xc4\x8dastniki imeli tako stalni (v Regularni vojski) kot za\xc4\x8dasni \xc4\x8din (v AUS). Tipi\xc4\x8dna situacija je tako bila, da je bil stotnik Regularne vojske tudi \xc4\x8din polkovnika AUS. \xc4\x8cin, pridobljen v AUS, je bil znan tudi teaterski \xc4\x8din._NEWLINE_V primerjavi z Regularno vojsko je napredovanje v AUS bilo veliko hitreje, tako da je veliko \xc4\x8dastnikov v teku treh do \xc5\xa1tirih letov napredovalo kar za \xc5\xa1tiri do pet \xc4\x8dinov. Dwight D. Eisenhower, ki je nazadnje dosegel \xc4\x8din generala armade, je tako v treh letih napredoval iz \xc4\x8dina polkovnika v \xc4\x8din petzvezdnega generala. \xc4\x8cin, pridobljen v AUS, pa je bil lahko tudi enako hitro odvzet, pri \xc4\x8demer so bili \xc4\x8dastniki vrnjeni na njihov stalni \xc4\x8din v Regularni vojski. To je bilo znano kot izguba teaterskega \xc4\x8dina (loss of theater rank). Tako je znano tudi nekaj primerov, ko je bilo zaradi nesposobnosti ali napak poslano nazaj domov nekaj generalov AUS s stalnim \xc4\x8dinom polkovnika ali majorja._NEWLINE_Mo\xc5\xa1tvo (vojaki in pod\xc4\x8dastniki) je bilo sestavljeno iz profesionalnih pripadnikov Regularne vojske, pri \xc4\x8demer so veljali le za pripadnike Regularne vojske in ne tudi AUS, kljub temu da so slu\xc5\xbeili tudi v tej sestavi. Rekruti, ki so se prostovoljno javili za slu\xc5\xbeenje, so se lahko vpisali v Regularno vojsko, pri \xc4\x8demer so imeli ve\xc4\x8dje dol\xc5\xbenosti. Naborni\xc5\xa1ki rekruti pa so bili avtomati\xc4\x8dno dodeljeni AUS, pri \xc4\x8demer so spredaj pred slu\xc5\xbebeno \xc5\xa1tevilko dobili kratico AUS; pripadniki Regularne vojske pa so spredaj imeli kratico RA._NEWLINE_Leta 1946 je bila s povojno demobilizacijo ukinjena tudi AUS, skupaj z naborom. Na tej to\xc4\x8dki so bili \xc4\x8dastniki vrnjeni na njihov stalni \xc4\x8din, medtem ko je bilo mo\xc5\xa1tvo AUS odpu\xc5\xa1\xc4\x8deno oz. so se ponovno priklju\xc4\x8dili Regularni vojski.\n_START_SECTION_\nVietnamska vojna in danes\n_START_PARAGRAPH_\nAUS je bila zadnji\xc4\x8d aktivirana med vietnamsko vojno in bila dokon\xc4\x8dno razpu\xc5\xa1\xc4\x8dena po letu 1974._NEWLINE_Danes se AUS uporablja samo na seznamih upokojenih \xc4\x8dastnikov Kopenske vojske ZDA. V primeru, \xc4\x8de je bil \xc4\x8dastnik po upokojitvi povi\xc5\xa1an v vi\xc5\xa1ji \xc4\x8din, kot ga je imel ob upokojitvi, se mu poleg \xc4\x8dina doda oznaka AUS Upokojen (AUS Retired); posledi\xc4\x8dno dobivajo ve\xc4\x8djo pokojnino (in morebitne dodatke), kot bi jo imeli z upokojitvijo s stalnim \xc4\x8dinom.'